text: Rygning var årsag til kraftig brand i boligblok
  04 september 2016 kl. 12.46
  Ved middagstid opstod der en brand i en etageejendom på Kløvervej i Kolding.
  Klokken 12.03 fik Sydøstjyllands Politi anmeldelse om kraftig røgudvikling fra et af højhusene på Kløvervej i Kolding.
  Branden opstod på 9. sal i nummer 33, der ligger ved Rema 1000.
  - Det tyder på, at branden er opstået på grund af rygning i en sofa. Heldigvis er ingen evakueret, og lejligheden er mindre brandskadet, oplyser vagtchef ved Sydøstjyllands Politi, Henrik Dam, til TV SYD.
  Trekantbrand var færdige med slukningsarbejdet omkring 13.30.
  - Der er kørt to personer fra ejendommen til observation for røgforgiftning på grund af hoste, forklarer Henrik Dam.
  Danni Veggie Thomsen opholdt sig under branden i en af de nærliggende højhuse. På hans Facebookside kan du se billeder og video fra branden.
  
  